AQSh elchisi Islom Karimov tavalludining 80 yilligi munosabati bilan O‘zbekiston xalqiga eng yaxshi tilaklarini yo‘lladi

AQShning O‘zbekistondagi elchisi Pamela Spratlen O‘zbekiston Birinchi Prezidenti Islom Karimov tavalludining 80 yilligi munosabati bilan uning oilasi va butun mamlakat xalqiga eng yaxshi tilaklarini yo‘lladi.

“Bundan roppa-rosa uch yil avval shu oy, O‘zbekistonga kelganimdan bir necha kun o‘tib, yorliq taqdim etishim uchun Prezident Karimov meni qabul qilganini mamnuniyat bilan esga olaman. Bu uning ikki tomonlama munosabatlarni yaxshilash niyati borligidan darak berardi. Marhum birinchi Prezident tavalludining 80 yilligi munosabati bilan uning oilasi va O‘zbekiston xalqiga eng yaxshi tilaklarimni yo‘llayman”, — deyiladi elchining murojaatida.